દીવાબત્તી કે હોમહવન જેવા ક્રિયાકાંડ પણ અંદરની સાહજિક આસ્થા પ્રગટ કરવાનો આશય હોય તો જ એમાં પડવાનું અન્યથા આવા રૂટિનને લીધે આપણે ભગવાનની વધુ નજીક જવાને બદલે દૂર થઈ જઈશું, દેખાડાની ભક્તિ કરતાં થઈ જઈશું- ઘણા લોકો યંત્રવત્ રોજ માળાના મણકા ફેરવતા હોય એમ. ભગવાનની ભક્તિમાં લીન થઈ ગયા હો અને માળા ફેરવો એ એક વાત છે અને બીજાઓ આગળ આસ્થાળુ, પવિત્ર આત્મા દેખાશો એવા આશયથી મિકેનિકલી ક્રિયાઓ કરો તે જુદી વાત છે.